الممثلة المغربية مريم حسين لي مستقرة في دبي، وعندها بنتها من الممثل السعودي فيصل الفيصل طلعات البارّة فيما يخص التوفير لبنتها “الأميرة” وكتشري ليها الذهب. بنت أكادير لي ديما دايرة البوز في سناب شات قالت أنها عوض تخبي الفلوس، كتفضل تشري كيلو ديال الذهب صاين وتخبيه ليها حيت ملي توقع الحرب ولا شي مصيبة في أي بلاد كانت الذهب ماكيفقدش القيمة ديالو. وكان أول كيلو شراتو سنة 2017، وبقات كتقول انها كل سفر كتشري كيلو. هاد التفاصيل لي كتكشف عليها مريم خلاتها محط انتقاد كالعادة، وبان في الأخير أنها رجعات لفيديوهات الذهب باش دير اشهار لشركة كويتية. وهاد الفوحان والهدرة بزاف ديما كيسالي بخزيت، واخر مرة كانت في لندن سرقو ليها مجوهرات. 
المغربية مريم حسين طلعات البارّة.. كتشري في كل تسافيرة كيلو ديال الذهب